O‘zbekistonda 2015 yilda tekstil mahsulotlari eksporti hajmi o‘tgan yilga nisbatan 5 foizga o‘sib, 1 mlrd dollarni tashkil qilishi kutilmoqda. “O‘zbekengilsanoat” AJning oraliq ma’lumotlariga qaraganda, aynan mana shunday son yil yakunlariga ko‘ra qayd qilinishi ekspertlar tomonidan bashorat qilinmoqda. AJ rasmiylarining eslatib o‘tishicha, 1994 yilda eksport hajmi bu sektorda bor-yo‘g‘i 8 mln dollarni tashkil qilgan edi. Soha korxonalari yarim fabrikatlar va boshqa tekstil mahsulotlari eksportini 10 foizga, yuqori qo‘shimcha qiymatli mahsulotlar eksportini 19 foizga oshirdi. Bundan tashqari, hisobot davrida mahsulotlarning yangi turlari ishlab chiqarila boshlandi.